b"\n_START_ARTICLE_\nKucovlasi\n_START_PARAGRAPH_\nKucovlasi (\xc5\xa0epavi Vlasi) /'\xc5\xa1epavi'  u prenesaenom smislu ozna\xc4\x8dava njihov lo\xc5\xa1 gr\xc4\x8dki jezik/, jedna od brojnih skupina Aromuna ili Vlaha nastanjeni na podru\xc4\x8dju Gr\xc4\x8dke i Makedonije, danas gotovo potpuno helenizirani. Kucovlasi su po svome govoru najsrodniji Cincarima koji su se tako\xc4\x91er slu\xc5\xbeili gr\xc4\x8dkim dijalektom, \xc5\xa1to je dalo povoda gr\xc4\x8dkim znanstvenicima (Mihail Hrisohu, Antonis Keramopulos, Efros Kurilas i Spiros Papageorgiju) da vla\xc5\xa1ke skupine smatraju latiniziranim malenim tra\xc4\x8dkim narodima koji su \xc5\xbeivjeli na podru\xc4\x8djima Gr\xc4\x8dke i susjednim krajevima Balkana. Ove tra\xc4\x8dke skupine, po njihovom mi\xc5\xa1ljenju, poprimile su latinski jezik i mnoge obi\xc4\x8daje. _NEWLINE_Kucovlasi pripadaju Karagunima. G. Weigand, (u \xe2\x80\x9eDie Aromunen, I, Leipzig 1895, 275.) opa\xc5\xbea da ovi sto\xc4\x8dari, misli na Karagune (Kucovlahe) i Far\xc5\xa1eriote sebe nazivaju Aromunima. Me\xc4\x91u sobom razlikuju se Far\xc5\xa1erioti od Kucovlaha po bijelim odijelima. Grci ove Far\xc5\xa1eriote nazivaju Arvanitovlasima jer sa svojim stadima dolaze iz Albanije, a uz aromunski govore i albanski jezik. Od Kucovlaha su Far\xc5\xa1erioti na distanci, pa me\xc4\x91u njima ne dolazi \xc4\x8dak ni do bra\xc4\x8dnih veza._NEWLINE_Prema socijeldemokratu Henriku Tumi broj Cincara i Kucovlaha iznosio je 1925. godine na podru\xc4\x8dju Makedonije 80 000."